ASW ตั้งเป้าปี 66 เปิดตัว 12 โครงการใหม่ 2.2 หมื่นล้าน โบรกแนะ “ซื้อ” เป้า 9.60 บ.
โบรกคาด ASW กำไรไตรมาส 4/65 โตกว่าเท่าตัว จับตาปี 66 เปิดตัว 12 โครงการใหม่ มูลค่ารวม 2.2 หมื่นลบ. แนะ “ซื้อ” เป้า 9.60 บ. ชี้แนวโน้มปี 66 มีโอกาสโตต่อ มองปันผลน่าสนใจคาดให้ผลตอบแทนสูง 6.7%  
โบรกคาด ASW กำไรไตรมาส 4/65 โตกว่าเท่าตัว จับตาปี 66 เปิดตัว 12 โครงการใหม่ มูลค่ารวม 2.2 หมื่นลบ. แนะ “ซื้อ” เป้า 9.60 บ.
21 ก.พ. 2566

บริษัทหลักทรัพย์ ฟินันเซีย ไซรัส จำกัด (มหาชน) ระบุในบทวิเคราะห์เกี่ยวกับหุ้นบริษัท แอสเซทไวส์ จำกัด (มหาชน) หรือ ASW คาดว่ากำไรสุทธิในไตรมาส 4/2565 จะเพิ่มเป็น 415 ล้านบาท เพิ่มขึ้น 117% จากไตรมาสก่อน และเพิ่มขึ้น 93% เมื่อเทียบกับงวดเดียวของปีก่อน พร้อมรายได้จากการโอนที่เพิ่ม 125% จากไตรมาสก่อน และ 19% จากงวดเดียวของปีก่อนเป็น 1.78 พันล้านบาท ตามการโอนของ 2 คอนโดใหม่ (Kave Ava และ Modiz Collection Bangpho)
นอกจากนี้ยังคาดว่าอัตรากำไรขั้นต้นในธุรกิจอสังหาริมทรัพย์จะเพิ่มเป็น 40% จาก 36.6% ในไตรมาส 3/2565 จากการรับรู้กลุ่มโครงการ Kave ที่มีอัตรากาไรสูง แม้จะคาดว่ากำไรปกติปี 2565 จะลดลง 27% เมื่อเทียบกับงวดเดียวของปีก่อน มาอยู่ที่ 649 ล้านบาท และในปี 2566 คาดว่ากำไรจะอยู่ที่ 1 พันล้านบาท เพิ่มขึ้น 57% เมื่อเทียบกับงวดเดียวของปีก่อน โดยตัวเลขดังกล่าวสะท้อน 9 คอนโดสร้างใหม่ที่มีมูลค่ารวม 1.4 หมื่นล้านบาท พร้อมยอดขายโครงการ 60% โดยเฉลี่ย
ขณะที่ ASW มีแผนการขยายธุรกิจเชิงรุกในปี 2566 ประกอบด้วย 1) เตรียมเปิดตัว 12 โครงการใหม่ที่มีมูลค่ารวม 2.25 หมื่นล้านบาท เพิ่มขึ้น 2.1% เมื่อเทียบกับงวดเดียวของปีก่อน โดย 70% จะเป็นโครงการคอนโดภายใต้แบรนด์ Kave พร้อมกับ 3 โครงการแนวราบเปิดตัวใหม่  (2) เป้ายอดขายโครงการที่ 1.5 หมื่นล้านบาท เพิ่มขึ้น 6% จากงวดเดียวของปีก่อน และ 3) รายได้จากการโอนที่คาดว่าจะโตเป็น 7.2 พันล้านบาท เทียบกับประมาณการของฝ่ายวิจัยฯ ที่ 5.2 พันล้านบาทในปี 2565
ดังนั้นจึงประเมินแนะนำ “ซื้อ” หุ้น ASW ราคาเป้าหมายปี 2566 ที่ 9.60 บาท คิดเป็นค่า P/E ที่ 8 เท่า โดยเห็นว่า ASW มีปัจจัยบวกสำคัญอยู่ที่กาไรที่ฟื้นตัวดีในไตรมาส 4/2565 และแนวโน้มกำไรปี 2566 ที่สดใส โดยเหนือกว่าค่าเฉลี่ยของกลุ่มฯ นอกจากนี้คาดว่าหุ้นจะให้เงินปันผลที่น่าสนใจถึง 0.55 บาทต่อหุ้น สำหรับผลประกอบการในปี 2565 คิดเป็นผลตอบแทนในรูปเงินปันผลต่อปีที่ 6.7% ในขณะที่ ASW มีระดับการประเมินมูลค่าค่อนข้างต่ำที่เพียง 6.9 เท่า ของค่า P/E ปี 2566 ต่ำกว่าค่าเฉลี่ยของกลุ่มฯ ที่ 8.4 เท่า
อนึ่ง ASW เป็นผู้ดำเนินธุรกิจพัฒนาอสังหาริมทรัพย์ ประกอบด้วย คอนโดและโครงการแนวราบโดยเฉพาะอย่างยิ่งคอนโดแนวราบสูง 8 ชั้นที่มีราคาเฉลี่ย 2-4 ล้านบาท จุดแข็งที่ทำให้บริษัทฯ แข่งขันได้อยู่ที่การให้พื้นที่ส่วนรวม การจัดสรรให้แต่ละห้องสามารถตอบโจทย์การใช้งานได้สูงสุดและให้สิ่งอานวยความสะดวกที่ตอบสนองความต้องการการใช้ชีวิตในแบบต่างๆ ได้อย่างแท้จริง นอกจากนี้กลยุทธ์การแข่งขันในตลาดที่มีการแข่งขันต่ำ (Blue Ocean) ของบริษัทฯ ยังตั้งเป้าไปยังทำเลที่ดีที่สุดพร้อมความต้องการที่มีศักยภาพสูง